钦定古今图书集成/明伦汇编/官常典/第650卷 > 王如春
## 钦定古今图书集成/明伦汇编/官常典/第650卷 > 王如春

按《广东通志》：如春，湖广人，万历四十六年，以进士知
香山县，有兼人才，甫下车，即召诸吏，试以律算，小有
纰缪必立擿之。已试诸医及堪舆家术不精者，悉驱
出境，曰：“‘民，吾赤子也，何可令此曹误之’？乃捕讼师，悉
置之法。下令曰：‘凡讼必以情诉，言涉伪者，先治其诬，
然后视事曲直由是无敢欺，一时称为能吏’。”